Littera confirmationis elemosinarum de Ledone. Anno ab Incarnatione Domini Mo Co LXXo IIIo. Ego Gerardus, comes Burgundiae, pro redemptione animae meae et antecessorum meorum et pro anima fratris mei comitis Stephani, do et concedo et laudo ecclesiae Balernensi et fratribus ibidem in perpetuum Deo servientibus quicquid homines Ledonenses eidem ecclesie de rebus suis in elemosinam dare voluerint. Et ut boc eis firmum et illibatum permaneat nec alicujus malignitate perturbari possit, sigilli nostri impressione munimus et auctoritate nostra firmamus. Testes, Durantius, presbyter et decanus, dominus Tibertus de Monte Moreti et Petrus, filius ejus, Humbertus, praepositus, filius Alardi Sancti Desiderati, Petrus Cluniacensis, Petrus, filius Petri, presbyteri.